Na osnovu člana 73. stav (2) Zakona o zaštiti okoliša ("Službene novine Federacije BiH", broj: 15/21), federalna ministrica okoliša i turizma, *donosi*:

**PRAVILNIK**
**O NAČINU I KRITERIJIMA DAVANJA OVLAŠTENJA NOSIOCIMA IZRADE STUDIJE UTICAJA NA OKOLIŠ**

**POGLAVLJE I. OPĆE ODREDBE**

**Član 1.**

**(Predmet Pravilnika)**

Pravilnikom o načinu i kriterijima davanja ovlaštenja nosiocima izrade studija uticaja na okoliš (u daljem tekstu: Pravilnik) se na osnovu odredaba Zakona o zaštiti okoliša Federacije BiH (u daljem tekstu: Zakon) u Federalnom ministarstvu okoliša i turizma (u daljem tekstu: Ministarstvo) uređuje postupak koji obuhvata:

a) davanje ovlaštenja nosiocima izrade studije uticaja na okoliš (u daljem tekstu: studija);

b) načine i kriterije koje moraju ispunjavati nosioci izrade studije (daljem tekstu: ovlaštenici)

c) način podnošenja zahtjeva za davanje ovlaštenja nosiocima izrade studije;

d) način odlučivanja povodom podnesenog zahtjeva za davanje ovlaštenja nosiocima izrade studije;

e) rokove za davanje ovlaštenja;

f) formiranje i način rada komisije za izbor ovlaštenika;

g) uslove i način oduzimanja ovlaštenja;

h) sadržaj i način vođenja elektronskog registra nosioca izrade studija;

i) visinu naknade za troškove izdavanja ovlaštenja nosiocima izrade studije.

**Član 2.**

**(Definicije pojmova)**

 Pojedini pojmovi, u smislu ovog pravilnika, imaju sljedeće značenje:

1. *“Nosilac izrade studije*“ je pravno lice kojem Federalni ministar okoliša i turizma (u daljem tekstu: ministar) daje ovlaštenje za vršenje poslova na izradi studije, kao i vršenje stručnih poslova iz člana 3. ovog Pravilnika;
2. *“Elektronski registar”* predstavlja elektronsku bazu podataka koju vodi i ažurira Ministarstvo i koji sadrži podatke o pravnim licima koja su dobila ovlaštenje za vršenje poslova na izradi studije i koji je javno je dostupan na web stranici Ministarstva;
3. “*Podnosilac zahtjeva*“ je pravno lice koje Ministarstvu podnosi zahtjev za davanje ovlaštenja za vršenje poslova na izradi studije (u daljem tekstu: pravno lice).

**Član 3.**

**(Stručni poslovi)**

Odredbe ovog pravilnika odnose se na pravna lica kojim se daje ovlaštenje za vršenje poslova na izradi studije uticaja na okoliš kao i sljedećih stručnih poslova:

1. Izrade studije o značajnom uticaju strategije, plana ili programa na okoliš (strateške studije), u skladu sa članom 55. stav (2) Zakona;
2. Podnošenje zahtjeva za prethodnu procjenu uticaja na okoliš koji se odnose na zahvate za koje nije propisana obaveza procjene utjecaja na okoliš u skladu sa članom 69. stav (4) Zakona;
3. Podnošenje zahtjeva za izdavanje okolinske dozvole, u skladu sa članom 86. stav (5) Zakona;
4. Izrada planova sprečavanja nesreća većih razmjera;
5. Izrada izvještaja o stanju sigurnosti;
6. Izrada informacija o sigurnosnim mjerama;
7. Izrada studije za zrak, u skladu sa odredbama Zakona o zaštiti zraka;
8. Izrada dokumenta o procjeni šteta nastalih u okolišu;
9. Praćenje stanja iz područja zaštite okoliša;
10. obavljanje stručnih poslova za potrebe registra o zagađivačima, zagađenjima i
11. obavljanje stručnih poslova za potrebe registra za pogone, postrojenja i skladišta u kojima su prisutne opasne supstance.

**POGLAVLJE II. NAČIN I KRITERIJI ZA DAVANJE OVLAŠTENJA ZA IZRADU STUDIJE**

**Član 4.**

**(Način podnošenja zahtjeva)**

1. Ministarstvo najmanje jednom godišnje objavljuje javni poziv za podnošenje zahtjeva za izdavanje ovlaštenja pravnim licima za vršenje poslova na izradi studije;
2. Javni poziv se objavljuje na web stranici Ministarstva [www.fmoit.gov.ba](http://www.fmoit.gov.ba), kao i kratka obavijest o istom se koja se objavljuje u „Službenim novinama Federacije BiH“ i jednim dnevnim novinama koj se distribuiraju na području cijele Federacije Bosne i Hercegovine;
3. Pravno lice koje podnosi zahtjev za ovlaštenje Ministarstvu je u obavezi da se pridržava uputstva koje je navedeno u tekstu javnog poziva na koji upućuje zahtjev;

 (4) Javni poziv iz stava (1) ovog člana treba da sadrži: predmet javnog konkursa, pravna

 lica koja imaju pravo na podnošenje zahtjeva, uslove koje pravna lica moraju spunjavati,

 popis dokumentacije koju je potrebno priložiti uz zahtjev, kriterije, mjesto i rok za

 dostavu zahtjeva, rok za odlučivanje po zahtjevima.

**Član 5.**

**(Osnovni i kvalifikacioni uslovi)**

(1) Osnovni uslov za pravna lica koja podnose zahtjev je da su ista registrirana na području Federacije Bosne i Hercegovine za obavljanje djelatnosti pod šifrom: 72.- Naučno istraživanje i razvoj i to:

1. 72.1 Istraživanje i eksperimentalni razvoj u prirodnim, tehničkim i tehnološkim naukama,
2. 72.19 Ostalo istraživanje i eksperimentalni razvoj u prirodnim, tehničkim i tehnološkim naukama;
3. 72.2. Istraživanje i eksperimentalni razvoj u društvenim i humanističkim naukama u skladu sa Zakonom o klasifikaciji djelatnosti u Federaciji.

(2) Posebni uslov koji moraju ispunjavati pravna lica koja podnose zahtjev odnosi se na kvalifikacionu strukturu koja podrazumjeva da:

a) minimalan broj zaposlenih u pravnom licu bude sedam (7),

b) svi zaposleni iz alineje a) moraju imati visoku stručnu spremu,
c) svi zaposleni moraju imati najmanje pet godina radnog iskustva u struci i položen stručni ispit za oblast za koju je polaganje stručnog ispita predviđeno,

d) je minimalno jedno lice zaposleno u oblasti okoliša,

e) je minimalno jedno lice zaposleno u oblasti: hidrologije ili hidrogeografije,

f) je minimalno jedno lice zaposleno u oblasti tehničke struke: energetike, hemije, građevine, geologije, rudarstva i metalurgije,

g) je minimalno jedno lice zaposleno u oblasti: poljoprivrede, šumarstva, biologije, veterine, medicine, mikrobiologije ili sanitarne medicine,

h) je minimalno jedno lice zaposleno u oblasti: fizike, matematike, elektrotehnike, mašinstva, telekomunikacija, informatike i kompjuterskih nauka,

 i) je minimalno jedno lice zaposleno u oblasti: arhitekture-urbanizama, saobraćaja;

 j) je minimalno jedno lice zaposleno u oblasti protivpožarne zaštite i zaštite od eksplozije.

**Član 6.**
**(Postupak podnošenja zahtjeva za davanje ovlaštenja)**

1. Zahtjev za davanje ovlaštenja za vršenje poslova na izradi studije podnose pravna lica koja koja ispunjavaju uslove iz člana 5. ovog pravilnika.
2. Uz zahtjev iz stava (1) ovog člana se prilaže sljedeća dokumentacija:
3. dokaz o registraciji pravnog lica izdatog od strane nadležnog suda
4. dokazi kojim se potvrđuje ispunjavanje uslova iz člana 5. ovog pravilnika (najmanje sedam zaposlenih sa dokazom o njihovoj stručnoj spremi, dokazom o njihovom radnom iskustvu i podacima o nazivu i adresi poslodavaca kod kojih su bili zaposleni);
5. reference pravnog lica koje se odnose na izradu studija ili elaborata o zaštiti okoliša;
6. certifikate o obuci zaposlenih iz oblasti procjene uticaja na okoliš za vršenje stručnih poslova iz člana 3. ovog pravilnika;
7. reference i/ili certifikate iz oblasti okolišne dijagnostike industrijskih pogona i postrojenja, sistema okolišnog upravljanja (engl. EMAS - sistem upravljanja kvalitetom u zaštiti okoliša) i sistema kvaliteta iz serije ISO;
8. objavljene stručne radove iz oblasti zaštite okoliša;
9. Izjava o istinitosti, tačnosti i potpunosti podataka koju daje zakonski zastupnik pravnog lica, a koja se ovjerava kod nadležnog organa (općina ili notar) se nalazi u Prilogu I. i koji je sastavni dio ovog pravilnika.
10. Zahtjev iz stava (1) ovog člana, pravno lice podnosi nakon objave javnog poziva iz člana 4. ovog pravilnika i treba da sadrži sljedeće podatke:
11. puni naziv i sjedište pravnog lica (podnosioca zahtjeva);
12. bliži opis poslova koji se obavljaju u sklopu djelatnosti pravnog lica,
13. naziv djelatnosti iz oblasti zaštite okoliša za koju se traži ovlaštenje za izradu studije;
14. potpis ovlaštenog lica i ovjera pečatom.

**POGLAVLJE III. KOMISIJA ZA IZBOR NOSIOCA IZRADE STUDIJE**

**Član 7.**

**(Imenovanje i sastav Komisije)**

1. Ministarstvo imenuje Komisiju koja provodi postupak za izbor pravnog lica za davanje ovlaštenja za izradu studija (u daljem tekstu: Komisija).
2. Komisiju imenuje ministar posebnim rješenjem, koje se objavljuje u „Službenim novinama Federacije BiH“.

(3) Komisija se sastoji od predsjednika, najmanje četiri člana, isti broj zamjenika i sekretara Komisije.

 (4) Za članove Komisije imenuju se lica zaposlena u Ministarstvu.

 (5) Mandat članova Komisije traje pet godina.

**Član 8.**

**(Rad Komisije)**

1. Komisija radi na sjednicama.
2. Predsjednik Komisije saziva prvu sjednicu na kojoj se usvaja poslovnik o radu komisije kojim se uređuje način sazivanja sjednica, mjesto, vrijeme i dnevni red Komisije, kao i dužnosti predsjednika koji i rukovodi radom Komisije - da se sjednica Komisije može održati ako je prisutna natpolovična većina članova, da predsjednik Komisije može udaljiti osobu koja ometa rad Komisije, da se o radu Komisije vodi zapisnik, da zapisnik Komisije potpisuje predsjednik, članovi Komisije, i sekretar Komisije, da Sekretar komisije vodi zapisnik Komisije i obavlja sve administrativne poslove za potrebe rada Komisije i postupa po nalozima predsjednika Komisije.
3. Aktivnosti komisije pored obavljanja postupka provođenja javnog poziva za izbor pravnog lica za izradu studija odnose se i na provođenje postupaka izbora novog pravnog lica za izradu studija i postupaka u slučajevima oduzimanja ovlaštenja.

**Član 10.**

**(Ovlaštenja Komisije)**

1. Ovlaštenja Komisije su sljedeća:
2. da utvrdi da li su zahtjevi blagovremeni i da li je dostavljena dokumentacija koja se zahtjeva u javnom pozivu i da li zahtjev sadrži podatke utvrđene u članu 6. ovog pravilnika;
3. da utvrdi listu pravnih lica koja ispunjavaju propisane uslove za izdavanje ovlaštenja za izradu studije utvrđeni u članu 5. ovog pravilnika, u kojoj je potrebno, za svako pravno lice navesti stručne poslove iz člana 3. ovog pravilnika koje može vršiti to pravno lice;
4. da utvrdi listu pravnih lica koja ne ispunjavaju propisane uslove za izdavanje ovlaštenja za izradu studija.
5. Ako Komisija utvrdi da nije ispunjen neki od uslova iz stava (1) tačka a) ovog člana, Komisija donosi zaključak kojim se zahtjev odbacuje i koji se po okončanju postupka dostavlja podnosiocu zahtjeva.
6. Aktivnosti iz stava (1) ovog člana, Komisija je dužna završiti u roku od 60 dana od dana isteka roka za dostavljanje zahtjeva po objavljenom javnom pozivu iz člana 4. ovog pravilnika.
7. Komisija je dužna liste iz stava (1) ovog člana nakon isteka roka iz stava (3) ovog člana dostaviti ministru na odlučivanje.

**Član 11.**

**(Donošenje rješenja o davanju ovlaštenja za izradu studija)**

1. Na osnovu liste iz člana 10. stav (1) tačka b) ovog pravilnika, koja se odnosi na pravna lica koja ispunjavaju propisane uslove, ministar donosi rješenje kojim se zahtjev prihvata i daje ovlaštenje pravnom licu za vršenje poslova na izradi studije.
2. Rješenje iz stava (1) ovog člana izdaje se na period od pet godina.
3. Rješenje iz stava (1) ovog člana dostavlja se pravnom licu i objavljuje se u „Službenim novinama Federacije BiH“, a jedan primjerak rješenja se odlaže u spis odnosnog predmeta u Ministarstvu.
4. U rješenju iz stava (1) ovog člana, upisuju se stručni poslovi iz člana 3. ovog pravilnika, koje može vršiti pravno lice, a koji su utvrđeni u listi iz člana 10. stav (1) tačke b) ovog Pravilnika.
5. Za pravna lica koja se nalaze na listi iz člana 10. stav (1) tačka c) ovog pravilnika, koji ne ispunjavaju propisane uslove, donosi se rješenje kojim se podneseni zahtjev odbija, kao neosnovan

**POGLAVLJE IV. REGISTAR PRAVNIH LICA**

**Član 12.**

**(Vođenje elektronskog registra pravnih lica)**

1. Ministarstvo vodi elektronski registar pravnih lica kojima je izdato rješenje za izradu studija iz člana 11. stav (1) ovog pravilnika.
2. U skladu sa članom 73. stav (3) Zakona, podaci registra trebaju biti dostupni javnosti putem internet stranice Ministarstva [www.fmoit.gov.ba](http://www.fmoit.gov.ba).
3. Elektronski registar iz stava (1) ovog člana, sadrži podatke o nazivu pravnog lica kojem je izdato ovlaštenje, sa podacima o adresi, broju telefona, e-mail adresi, web stranici, i stručnoj oblasti rada za koje je pravnom licu izdato ovlaštenje za izradu studije.
4. Elektronski registar iz stava (1) ovog člana vodi se na Obrascu 1. Prilog II. koji čini sastavni dio ovog pravilnika.
5. Ministarstvo upisuje podatake u elektronski registar iz stava (4) ovog člana, a isto se vrši, nakon što rješenje iz stava (1) ovog člana postane pravosnažno.
6. Upis podataka u registar vrši sekretar Komisije ili drugo službeno lice Ministarstva koje rješenjem odredi federalni ministar.

**POGLAVLJE V. POSLOVNA SARADNJA**

**Član 13.**

**(Poslovna saradnja pravnih lica na izradi studija)**

1. Pravna lica kojim je izdato ovlaštenje za vršenje poslova na izradi studija iz člana 11. stav (1) do (4) ovog pravilnika, mogu zaključiti i potpisati ugovore o poslovnoj saradnji sa drugim pravnim licima koja su upisana u elektronskom registru, za obavljanje određenih poslova na izradi studije.
2. Pravna lica iz stava (1) ovog člana su dužna za svaki pojedinačni posao u kojem koristi usluge drugog pranog lica priložiti pisane dokaze kojim se potvrđuje da to pravno lice ima ovlaštenje za obavljanje poslova na izradi studije.
3. Pravno lice iz stava (1) ovog člana može angažovati vanjske nezavisne stručnjake iz različitih oblasti na način da sa istim zaključi i potpiše ugovor o poslovnoj saradnji, ali pod uslovom da nisu pobrojani u članu 5. stav (2) ovog pravilnika.
4. Primjerak potpisanog ugovora iz stava (3) ovog člana, dostavlja se Ministarstvu.
5. Ukoliko se pravnom licu iz stava (1) ovog člana ukaže potreba da za izradu studije angažuje lica iz druge države koja su ovlaštena za vršenje poslova izrade studije, pravno lice iz stava (1) ovog člana može zaključiti i potpisati ugovor o poslovnoj sadranji sa tim stranim licem. Ukoliko se radi o ugovoru koji je sačinjen na stranom jeziku isti mora biti mora biti preveden na jedan od ustavom propisanih jezika BiH.

**POGLAVLJE VI. ODUZIMANJE OVLAŠTENJA**

**Član 14.**
**(Oduzimanje ovlaštenja i brisanje iz elektronskog registra)**

1. Pravno lice čiji su podaci u elektronskom registru iz člana 12. ovog pravilnika, dužno je, bez odlaganja, Ministarstvo pismeno obavijestiti o sljedećim podacima:
2. O svim promjenama u pogledu ispunjavanja uslova iz člana 5. ovog pravilnika; ili
3. u slučaju da dođe do prestanka obavljanja poslova na izradi studije prema rješenju iz člana 11. ovog pravilnika.
4. Obavještenje iz stava (1) ovog člana dostavlja se Ministarstvu najkasnije u roku od 15 dana od dana nastanka promjene, prestanku ili odluke o prestanku vršenja poslova na izradi studije.
5. Komisija je dužna da razmotri obavještenje iz stava (1) ovog člana, i na osnovu utvrđenog činjeničnog stanja u roku od 30 dana od od dana prijema obavještenja, ministru predloži donošenje rješenja kojim se pravnom licu oduzima ovlašenje i isti briše iz elektronskog registra.
6. Potpisano rješenje iz stava (3) ovog člana se dostavlja pravnom licu na koje se odnosi predmetno rješenje.
7. Nakon što rješenje o oduzimanju ovlaštenja, postane pravosnažno, Ministarstvo pravno lice na koje se rješenje odnosilo, briše iz elektronskog registra, a podatak o istom se objavljuje na web stranici Ministarstva.
8. Brisanje pravnog lica iz elektronskog registra vrši se popunjavanjem podataka na Obrascu 2. koji se nalazi u Prilogu III. ovog pravilnika i čini njegov sastavni dio.

**Član 15.**

**(Zahtjev za** **ponovno izdavanje ovlaštenja)**

1. Pravno lice kojem ističe rok važenja rješenja iz člana 11. stav (1) do (4) ovog pravilnika, dužno je najkasnije 30 dana prije isteka roka važenja rješenja podnijeti novi zahtjev za izdavanje novog rješenja za vršenje poslova na izradi studija.
2. Zahtjev iz stava (1) ovog člana podnosi se Ministarstvu i uz isti se se prilaže dokumentacija iz člana 6. ovog pravilnika.
3. Podneseni zahtjev se rješava prema odredbama člana 10. do 12. ovog pravilnika.
4. Ministarstvo je u dužno da na osnovu zahtjeva iz stava (1) ovog člana odluči u roku od 30 dana od dana prijema zahtjeva.

**POGLAVLJE VII. NAKNADE I OSTALI TROŠKOVI**

**Član 16**.
**(Troškovi izdavanja ovlaštenja)**

1. Pravno lice koje podnosi zahtjev za izdavanje ovlaštenja za izradu studije snosi troškove postupka donošenja rješenja za davanje ovlaštenja.
2. Visinu sredstava Ministarstvo utvrđuje posebnim aktom koji se objavljuje u "Službenim novinama Federacije BiH".

**Član 17.**
**(Plaćanje naknade)**

1. Pravno lice je dužno uplatiti ukupan iznos troškova iz člana 16. stav (2) ovog pravilnika, i dokaz o uplati dostaviti uz Zahtjev iz člana 6. ovog pravilnika.
2. Pravno lice je dužno troškove iz stava (1) ovog člana uplatiti u korist Budžeta Federacije BiH - Podračun Federalnog ministarstva.
3. Sredstva iz st. (1) i (2) ovog pravilnika se uplaćuju na račun Budžeta Federacije BiH i koriste se za naknade članovima Komisije za rad u Komisiji.

**POGLAVLJE VIII. PRELAZNE I ZAVRŠNE ODREDBE**

**Član 18** .
**(Primjena Zakona o upravnom postupku)**

Sve procesne radnje koje se odnose na rješavanje zahtjeva pravnog lica za izdavanje ovlaštenja za vršenje poslova na izradi studija, kao i oduzimanje ovlaštenja i brisanje iz elektronskog registra ili ponovno izdavanje ovlaštenja ili ispravki u rješenju kojim je izdato ovlaštenje, koja nisu regulisana Zakonom i ovim pravilnikom, provode se u skladu sa Zakonom o upravnom postupku.

**Član 19.**

**(Prestanak važenja ranijeg propisa)**

Danom stupanja na snagu ovog pravilnika, prestaje da važi pravilnik o uslovima i kriterijima koje moraju ispunjavati nosioci izrade studije uticaja na okoliš i visini naknade i ostalih troškova nastalih u postupku procjene uticaja na okoliš ("Službene novine Federacije BiH", broj: 33/12).

**Član 20**.

 **(Važnost ovlaštenja izdata po ranijim propisma )**

 Liste na kojim su pravna lica koja se nalaze na listi ovlaštenika za izradu studije, po dosadašnjim propisima, ostaju na snazi i nakon stupanja na snagu ovog pravilnika, a sve do isteka važenja rješenja Federalnog ministarstva kojim je izdato predmetno ovlaštenje .

**Član 21.**

**(Rodna ravnopravnost)**

Gramatički izrazi upotrijebljeni u ovom pravilniku za označavanje muškog ili ženskog roda podrazumijevaju oba spola, osim kada je svrha ovog pravilnika drugačija.

**Član 22.**
**(Stupanje na snagu)**

Ovaj pravilnik stupa na snagu osmog dana od dana objavljivanja u "Službenim novinama Federacije BiH".

Broj:
Datum \_\_\_\_\_\_\_\_\_ 2021. godine
Sarajevo

 Federalna ministrica

 dr. Edita Đapo

**PRILOG I.**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao zakonski zastupnik pravnog lica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pod moralnom, materijalnom i krivičnom odgovornošću, a na osnovu odredbe člana 6. Pravilnika o načinu i kriterijima davanja ovlaštenja nosiocima izrade studije uticaja na okoliš, dajem sljedeću:

**Izjavu**

kojom potvrđujem da su svi podaci sadržani u zahtjevu za izdavanje ovlaštenja za nosioca izrade studija istiniti, tačni i potpuni, a što će se utvrditi i na osnovu dokaza priloženih uz zahtjev.

 Datum: Potpis davaoca Izjave

 \_\_\_\_\_\_\_\_\_\_\_\_\_\_\_\_\_\_\_

 (Ime i prezime)

*Napomena: Ovu Izjavu ovjeriti kod nadležnog organa (općina ili notar)*

**PRILOG II.**

**OBRAZAC 1.**

 **UPIS U ELEKTRONSKI REGISTAR**

**1. PODACI O PRAVNOM LICU KOJEM JE IZDATO OVLAŠTENJE**

Redni broj stranice upisa[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puni naziv pravnog lica kojem je izdato ovlaštenje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puna adresa sjedišta pravnog lica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt podaci (telefon, e-mail, web stranica)

ID broj pravnog lica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. PODACI IZ RJEŠENJA O OVLAŠTENJU**

Puni naziv rješenja o ovlaštenju: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj rješenja o ovlaštenju: \_\_\_\_\_\_

Datum izdavanja rješenja o ovlaštenju: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum do kojeg važi rješenje o ovlaštenju: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **3. PODACI O STRUČNIM POSLOVIMA ZA KOJE JE DATO RJEŠENJE O OVLAŠTENJU**

Poslovi na koje se ovlaštenje odnosi:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(dodati po potrebi)**

 **4. ISPRAVKA PODATAKA U RJEŠENJU**

(navode se podaci koji su ispravljeni)

**PRILOG III.**

**OBRAZAC 2.**

**ODUZIMANJE OVLAŠTENJA / BRISANJE IZ ELEKTRONSKOG REGISTRA**

a) Podaci o rješenju kojim je izdato ovlaštenje

Puni naziv rješenja kojim je izdato ovlaštenje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj, datum i rok važenja rješenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Podaci o rješenju kojim se oduzima ovlaštenje:

Broj i datum rješenja kojim se oduzima ovlaštenje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum pravosnažnosti donešenog rješenja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum brisanja rješenja iz elektronskog registra:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **O b r a z l o ž e nj e**

Pravni osnov za donošenje Pravilnika o načinu i kriterijima davanja ovlaštenja nosiocima izrade studije uticaja na okoliš (u daljem tekstu: Pravilnik) sadržan je u odredbama člana 73. Zakona o zaštiti okoliša Federacije BiH ("Službene novine Federacije BiH", broj: 15/21).

**I. RAZLOZI ZA DONOŠENJE PRAVILNIKA**

U martu 2021. godine stupio je na snagu novi Zakon o zaštiti okoliša Federacije („Službene novine Federacije BiH“ broj: 15/21), kojim su uzete u obzir preporuke koje su utvrđene u Programu aproksimacije propisa Federacije BiH.

Obzirom da, procedure koje su bile uređene Pravilnikom o uslovima i kriterijima koje moraju ispunjavati nosioci izrade Studije uticaja na okoliš i visini naknade i ostalih troškova nastalih u postupku procjene uticaja na okoliš ("Službene novine Federacije BiH", broj 33/12) nisu bile jasno definisane i precizirane, pristupilo se izradi novog akta - Pravilnika o načinu i kriterijima davanja ovlaštenja nosiocima izrade studije uticaja na okoliš koji će obuhvatiti i pojednostaviti postupak davanja ovlaštenja nosiocima izrade studije uticaja na okoliš.

**Materija ovog Pravilnika regulisana je u okviru VIII poglavlja, i to:**

* POGLAVLJE I. OPĆE ODREDBE
* POGLAVLJE II. NAČIN I KRITERIJI ZA DAVANJE OVLAŠTENJA ZA IZRADU STUDIJE
* POGLAVLJE III KOMISIJA ZA IZBOR NOSIOCA IZRADE STUDIJE
* POGLAVLJE IV REGISTAR PRAVNIH LICA
* POGLAVLJE V. POSLOVNA SARADNJA
* POGLEVALJE VI. ODUZIMANJE OVLAŠTENJA
* POGLAVLJE VI. NAKNADE I OSTALI TROŠKOVI
* POGLAVLJE VII. PRELAZNE I ZAVRŠNE ODREDBE

i sljedećih priloga:

PRILOG I - Obrazac izjave

PRILOG II - OBRAZAC 1. UPIS U ELEKTRONSKI REGISTAR

PRILOG III - OBRAZAC 2. ODUZIMANJE OVLAŠTENJA/ BRISANJE IZ ELEKTRONSKOG REGISTRA

**II. OBRAZLOŽENJE PRAVNIH RJEŠENJA**

Materija Pravinika regulisana je u okviru sedam gore navedenih poglavlja. Svako poglavlje sadrži istu i sličnu materiju koja je međusobno povezana i uslovljena, a na taj način stvoreni su uslovi da se primjena Pravilnika može vršiti na jasan i pravilan način.

**III. FINANSIJSKA SREDSTVA POTREBNA ZA PROVEDBU PROPISA**

Federacija BiH neće imati dodatne finansijske obaveze za primjenu ovog propisa.

1. Napomena: registar voditi po abecednom redu prvog slova u punom nazivu ovlaštenika [↑](#footnote-ref-1)